147. löggjafarþing 2017–2018.

Þingskjal 56 — 56. mál.

Fyrirspurn

til mennta- og menningarmálaráðherra um Menntamálastofnun
og útgáfu námsefnis.

Frá Ara Trausta Guðmundssyni.

1.	Hver voru svör ráðuneytis og ráðherra við bréfum umboðsmanns Alþingis, dags. 19. desember 2014 og 19. maí 2015, í máli nr. 8279/2014 um stjórnsýsluhætti og aðrar ráð
stafanir við undirbúning stofnunar Menntamálastofnunar?

2.	Hver var heildarkostnaður við stofnun Menntamálastofnunar, að meðtalinni ráðgjöf sér
fræðinga, og kostnaður við breytingar á húsnæði, tímabundna leigu á lagerhúsnæði og tímabundna ráðningu starfsmanna? Óskað er eftir sundurliðun í helstu þætti í svarinu.

3.	Hver er stefna Menntamálastofnunar varðandi útgáfu námsefnis fyrir grunnskóla?

4.	Hver er stefna Menntamálastofnunar í útgáfu stafræns efnis fyrir grunnskóla í ljósi stöðu íslenskunnar í stafrænum heimi og mikillar útbreiðslu stafræns efnis á ensku?

5.	Hvaða breytingar hafa orðið á þjónustu við grunnskóla vegna útgáfu, kynningar og dreifingar á námsefni við flutning námsgagnaútgáfu til Menntamálastofnunar? Telur ráðherra að þessi mál séu í betra horfi nú en fyrir breytinguna?

Skriflegt svar óskast.